Цэнтральнае месца ў творчасці Рыгора Сітніцы, адметнага майстра магічнага рэалізму, належыць духоўнаму ператварэнню ўражанняў мастака і яго рэфлексіі ў вобразна-сімвалічную рэчаіснасць. Вакол гэтага ўвасаблення духоўнага ўяўлення ў вобразе і канцэнтруецца творчая дзейнасць мастака, дзе графічныя і жывапісныя працы дасягаюць узнёслага паэтычнага ўзроўню. І такім чынам распачынаецца дыялог мастацкіх твораў Рыгора Сітніцы з гледачом.